[{"text_idx": "#000001", "text": "Estis grava defio organizi tian arang\u0302on en virtuala formo, kunigi kolegojn el Eu\u0306ropo, Ameriko kaj Azio en la sama tempo kaj kunmeti lau\u0306 subtemoj prelegojn en tri lingvoj: Esperanto, angla kaj pola. La simpozio estis vere internacia danke al la prelegantoj kaj diskutgvidantoj el 23 landoj (70% ekster Pollando). 31 prelegoj estis faritaj en Esperanto, 22 angle, 4 pole."}, {"text_idx": "#000002", "text": "La programo estis ric\u0302a kaj la diskutoj viglaj. La c\u0302efaj sekcioj (en pluraj blokoj) estis interkultura komunikado, lingvopolitiko kaj interkultura instruado. Ankau\u0306 la diskutrondoj traktis tiujn c\u0302i temojn j\u0302au\u0306de vespere (gvidataj de Ilona Koutny, Federico Gobbo kaj Duncan Charters) donante eblecon por dialogo inter esperantistaj kaj aliaj kolegoj."}, {"text_idx": "#000004", "text": "Ni mencias ankau\u0306 la specialan blokon kaj c\u0302efprelegon pri gestolingvoj (kun la partopreno de surda esploristino). La publiko povis demandadi tuj post la prelegoj kaj en la diskutejoj post la sesioj."}, {"text_idx": "#000005", "text": "Danke al la virtuala formo pli ol 300 alig\u0302intoj el la tuta mondo el pli ol 40 landoj povis sekvi la programon. La alig\u0302intoj povos rerigardi la prelegojn dum unu monato en la platformo, poste nur kelkaj elektitaj prelegoj aperos publike en speciala Youtube-kanalo. Estas planate aperigi monografion el elektitaj kaj prilaboritaj prelegoj."}, {"text_idx": "#000006", "text": "Dum la fermo, post la dankvortoj de la gvidantino de la Interlingvistikaj Studoj, okazis raportoj pri la c\u0302efaj temoj. La tuto fermig\u0302is per mallonga muzika adiau\u0306o prezentita de Suzana Kornicka, kiu kutime vigligas la bankedojn dum la interlingvistikaj sesioj kaj simpozioj."}, {"text_idx": "#000007", "text": "Ni dankas la kunlaboron al Katalin Kova\u0301ts, gvidanto de la edukista portalo Edukado.net, la bonegan teknikan realigon al la teamo de E@I \u2013 Sonja, Dorota, Matthieu sub la gvido de Petro Bala\u0301z\u030c \u2013 kun kiuj ni estis en konstanta rilato dum la lastaj semajnoj. Same ni dankas al la fondaj\u0302o Esperantic Studies Foundation, kiu helpis la financan flankon de la teknika arang\u0302o."}, {"text_idx": "#000013", "text": "Musklaku la kovrilon por legi pliajn informojn."}]